AIŠKINAMASIS RAŠTAS

Dėl Molėtų rajono savivaldybės ilgalaikio materialiojo turto perdavimo Molėtų rajono ugniagesių tarnybai valdyti patikėjimo teise

1. Parengto tarybos sprendimo projekto tikslai ir uždaviniai:

Tikslas - perduoti savivaldybės biudžetinei įstaigai Molėtų rajono ugniagesių tarnybai (toliau – Tarnyba) (kodas 167597910) patikėjimo teise valdyti, naudoti ir disponuoti juo valstybinės (valstybės perduotos savivaldybėms) funkcijos – priešgaisrinė sauga – įgyvendinimui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą - automobilį MAGIRUS-DEUTZ (identifikavimo Nr. 4900102853; valstybinis Nr. FEU812).

Uždaviniai - saugoti žmonių gyvybę, sveikatą, turtą, apsaugoti aplinką nuo ekstremalių įvykių ir situacijų poveikio.

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 7 straipsnio 4 punktas reglamentuoja, kad viena iš valstybinių (valstybės perduotų savivaldybėms) funkcijų yra priešgaisrinė sauga. Molėtų rajono savivaldybėje šią funkciją įgyvendina Tarnyba. Todėl, vadovaujantis Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, turtas perduodamas Tarnybai valdyti patikėjimo teise valstybinės (valstybės perduotos savivaldybėms) funkcijos vykdymui.

1. Laukiami rezultatai:

Perduotas turtas bus naudojamas Molėtų rajono gyventojų priešgaisrinei saugai užtikrinti, tinkamai apskaitytas, remontuojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

 Šiuo metu automobilis perduotas Molėtų rajono ugniagesių tarnybai pagal 2011-09-26 panaudos sutartį Nr. 39-T6 10 m. iki 2021-09-25 (imtinai).

Perduodamas turtas – automobilis Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2021 m. rugsėjo 15 d. nereikalingų arba netinkamų (negalimų) naudoti ilgalaikio materialiojo ir nematerialiojo turto, trumpalaikio turto apžiūros aktu Nr. T21-19 pripažintas nereikalingu savivaldybės administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2021 m. rugsėjo 17 d. įsakymu Nr. B6-1035 „Dėl Molėtų rajono savivaldybės turto pripažinimo nereikalingu naudoti“ turtas pripažintas nereikalingu savivaldybės administracijos veiklai ir siūlymas Molėtų rajono savivaldybės tarybai nurodytą turtą perduoti Molėtų rajono ugniagesių tarnybai perduotos funkcijos vykdymui.